Музика

Музика,  μουσική умѣня — вид умѣня, представляючый реалиту через звуковы умѣлецкы образы, котрый основаный на способности чоловѣка асоциовати слуховы почутя зоз властныма зажитками, зо станом и процесами вонкашного свѣта. Средством реализации музичных образох суть музичны звукы.Прохоров А. М., с. 848. 

Музика е организована система звукох. Выбер звукох, их ритмичне членѣня и их порядок становлюють якость, функцию и естетичный вплыв музикы. Тот естетичный вплыв музикы ся реализуе лем в рамках исторично змѣнных правил и добового смаку. Музика была барз довго вязана на обряд и за самостатне умѣня была вызнана позднѣйше.

Музична култура каждого народа властнит шпецифичность, котра ся указуе передо вшиткым в народной музыцѣ. На основѣ народной творчости розвивать ся професионалне музичне умѣня.

Фахова дисциплина, котра штудируе музику и вшытко што з ньов споене ся называть музикология або тыж музична наука.

Музиканте суть люде, звязаны з музиков:
 композиторы;
 спѣваци;
 интерпреты музикы;
 диригенты;

 Языковы зазначкы
В русинскых и сосѣдскых славянскых словниках (окрем украинскых) суть два адъективы, одведены од назывника музика: музикалный и музичный, не все еднако розумены. Жебы обыйти нееднозначности, хоснователям той Википедии ся рекомендуе тримати ся наступного:
 музикалный е такый, котрый
 мать наданя ку музицѣ, або любить музику (чоловѣк, родина, народ, слух, персты);
 розумѣе ся до музикы, звязаный з теориов музикы (критика, терминология, теория) 
 гармоничный, мелодичный, приемный (голос, звук, звучаня, гра);
 музичный — в иншых припадах.

 Жерела и одказы 
 Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

 Референции 

Катеґорія:Релакс
Катеґорія:Музика